stanford-oval/wikipedia huggingface dataset:
Huosianmaa

| Huosianmaa |
| --- | --- |
 Huosianmaa
 Koordinaatit: 63°3.125′N, 24°16.632′E 
Valtio:  Suomi
Maakunta:  Etelä-Pohjanmaa
Kunta:  Alajärvi
Hallinto:  
 – Asutustyyppi:  Kylä
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Huosianmaa on kylä Alajärven itäosassa, Etelä-Pohjanmaan maakunnassa. Kylä sijaitsee aivan Keski-Suomen maakuntaan kuuluvan Kyyjärven rajalla. Matkaa Alajärven keskustaan Huosianmaasta on noin 23,6 kilometriä. Möksyn kylään matkaa on kaksi kilometriä. Huosianmaan alueella on kalkkikiviesiintymä. Kylän väkiluku on vähentynyt, ja vuoden 2008 toukokuussa asukkaita oli enää noin viidessä talossa. Aiemmin kylän jokaisessa talossa oli karjaa, mutta EU-määräysten vuoksi sen määrä vähentyi.
Huosianmaankallio

Huosianmaankallio
| --- | --- |
Sijainti:  Vimpelin alueella Suomessa. Suomi
Pinta-ala:  0,38 km²
| --- | --- |
Perustettu:  1992 
muokkaa - muokkaa wikitekstiä - muokkaa Wikidataa
Huosianmaankallio on Vimpelin kunnassa, keskustasta noin 13 kilometrin päässä itään sijaitseva 38 hehtaarin kokoinen Natura 2000 -alue. Alueen luonto koostuu tuoreesta ja kuivasta kalkkipitoisesta lehdosta, lettokorvesta, luhtaletosta ja lettorämeestä. Huosianmaankallion kasvistoon kuuluu monia uhanalaisia sammalia ja putkilokasveja. Alueen lettosoista ja lehdoista suurin osa ei kuitenkaan ole Natura 2000 -verkoston piirissä.
Huosianmaankallion alueella sijaitsevan Kalkkikankaan luonto koostuu lehtokorvesta sekä tuoreesta ja kuivasta lehdosta. Kalkkikankaan länsiosaa on ojitettu, ja siellä on lettokorpea ja lettorämettä. Tällä alueella tavataan lukuisia harvinaisia ja uhanalaisia kasveja. Huosianmaankallion lähellä virtaa Poikkijoki, jonka läheisyydessä sijaitsee lähdevaikutteinen lettokorpi, jolla tavataan alueellisesta ja valtakunnallisestikin uhanalaisia kasveja.
Huosianmaankallion lehto ja Kalkkikankaan lehto ovat osa lehtojensuojeluohjelmaa, ja näihin alueisiin kuuluvat välittömästi myös Kuparikallio–Kalkkikangas ja Moskovankallio–Huosianmaankallio, jotka ovat osa soidensuojelun perusohjelmaa. Poikkijoen läheisyydessä sijaitsevaa osa-aluetta on ehdotettu soidensuojelun perusohjelmaan täydennykseksi. Osa Huosianmaankalliosta sekä Kalkkikankaan valtionmaa on rauhoitettu.
Alueella tavataan lintudirektiivin liitteen I linnuista pyytä.
Huosianmaankalliolla on muinaisen tuhoutuneen kalkkiuunin paikka.
Daniel Helsingius

Daniel Helsingius
Daniel Helsingius (1717 – 12. elokuuta 1774 Tukholma) oli suomalainen Ruotsissa vaikuttanut kuninkaallinen sihteeri ja poliittinen kirjailija.
Helsingiuksen vanhemmat olivat Porvoon tuomiorovasti Georg Helsingius (1662–1741) ja Beata Schmidt tämän toisessa avioliitossa. Hän kävi Porvoon lukiota ja pääsi ylioppilaaksi Turussa 1732 ja Uppsalassa 1735. Hän valmistui filosofian kandidaatiksi Uppsalan yliopistosta 1739.
Helsingius toimi Tukholman linnanoikeuden varanotaarina vuodesta 1748, kuninkaallisen kanslian notaarina vuodesta 1749, linnanoikeuden notaarina vuodesta 1753 ja kuninkaallisen kirjaston ylimääräisenä kirjastonhoitajana vuodesta 1761. Hänestä tuli kuninkaallinen sihteeri 1762 ja antikviteettiarkiston asessori 1763.
Klassillisilta kirjailijoilta kirjoitustyylinsä omaksunut Helsingius kirjoitti myssypuolueen palveluksessa poliittisia ja poleemisia kirjoitelmia. Hän toimi Ruotsin ensimmäisen, vuosina 1769–1849 Tukholmassa ilmestyneen Dagligt Allehandan avustajana.
Kirjoituksia

Lika brott mot lag och folk lika straffad i Frankrike och i Sverige. 1766, kirjoitettu vekselikeinottelua vastaan
Matematiskt försök till försvar för Svea rikes regeringsform, Triumviratet på Momi parnass. 1769
Öfversättaren af en svensk mans tankar hälsar utgifvaren af Aristarchus med en lärd kyss. 1769, kirjoitettu Carl Christoffer Gjörwelliä vastaan
Griftstod öfver ett växandecadaver. 1771, kirjoitettu Olof Kexéliä vastaan
Till åskådaren om inskriptioner på ölkannor, kirjoitettu Olof Bergklintiä vastaan
Aiheesta muualla

Daniel Helsingiuksen elämäkerta Kansallisbiografiassa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Daniel Helsingius
Käännös suomeksi
Huostaanotto

Huostaanotto on lastensuojelun toimenpide, jossa lapsi otetaan pois vanhemmiltaan tai muulta yksityiseltä huoltajaltaan yhteiskunnan hoidettavaksi.
Lapsi voidaan ottaa huostaan silloin, kun hänen terveytensä ja kehityksensä ovat vaarassa joko siksi, että hänestä ei pidetä tarpeeksi huolta, tai siksi, että lapsi itse käyttää päihteitä tai tekee rikoksia. Ensisijaisesti lasta yritetään tukea avohuollolla, mutta aina se ei riitä.
Aiheesta muualla

Huostaanotto THL
Lastensuojelu on aina lasten suojelua – mutta erilaista eri maissa Lastensuojelun keskusliitto
Digitaaliset osaamismerkit

Digitaaliset osaamismerkit on otettu käyttöön eri tavoin saavutetun osaamisen tunnistamisen ja tunnustamisen välineenä. Avointen osaamismerkkien (Digital Open Badges) suosio ja käyttöönotto on kasvussa. Suosio on lähtenyt liikkeelle Amerikasta ja on juurtunut hiljalleen Eurooppaan. Osaamismerkit ovat saaneet alkunsa osana massiivisia verkkokursseja (MOOC) ja tulevaisuudessa nähdäänkin niiden kulkevan toisiaan tukien. Kyseessä on digitaalinen merkki, joka visuaalisesti osoittaa henkilön osaamista.
Osaamismerkki koostuu tunnistekuvasta ja siihen liitetystä tietosisällöstä, josta selviää merkin nimi, myöntäjän tiedot, osaamiskriteerit sekä osaamiskuvaukseen vaadittavat todisteet (kuvakaappaus, verkkolinkki, verkko- asiakirja). Merkin saaja kerää osaamisellaan ansaitsemansa osaamismerkit omaan merkkireppuunsa (Mozilla Backpack). Merkkien käytöstä ja julkisesta jakamisesta päättää merkin saaja itse. Merkit voi linkittää osaksi omaa ansioluetteloa tai sosiaalisen median sivustolle kuten LinkedIn, Facebook, Kyvyt. tai Twitter. Merkkejä voidaan jo nyt jakaa myös eräissä suljetuissa verkko-oppimisympäristöissä kuten Moodlessa ja visualisoida siten esimerkiksi opintojen edistymistä. (Brauer & Ruhalahti, 2014)
Osaamismerkkien myöntäminen Suomessa on vielä uutta. Merkeillä voidaan helposti dokumentoida osallistumista erilaisiin yksittäisiin koulutustapahtumiin todistusten sijaan, jolloin kaikki koulutukseen osallistuneet saavat merkin automaattisesti. Nämä merkit kuitenkin kertovat vain mihin tilaisuuteen saaja on osallistunut, mutteivät vielä kuvaa, millaista osaamista merkin saajalla on. Merkkejä voidaan myöntää vaihtoehtoisesti hakemukseen perustuen, jolloin osaamisen näyttäminen osaamiskriteerien mukaisesti, auttaa hakijaa arvioimaan omaa suoritustaan, ja hahmottamaan omaa osaamistaan kokonaisuutena. Osaamiskriteerit kertovat merkin tarkastelijoille selvästi millaista osaamista merkin saajalla on. (Brauer & Ruhalahti, 2014)
Oppiminen Online on pelillistetty osaamisen kehittämisohjelma opetushenkilöstölle.
Osaamismerkkejä laajemmin oppimisprosessissa hyödyntävää mallia (Brauer, Siklander, & Ruhalahti, 2017) kutsutaan osaamismerkein ohjautuvaksi oppimiseksi (Digital Open Badge-driven Learning).
Aiheesta muualla

Kuvia tai muita tiedostoja aiheesta Digitaaliset osaamismerkit Wikimedia Commonsissa
Tutustu ohjelman merkkeihin.
Dresdner SC

Dresdner Sportclub 1898 e. V. eli Dresdner SC on 30. huhtikuuta 1898 perustettu dresdeniläinen jalkapalloseura. Joukkue on voittanut Saksan mestaruuden kahdesti, vuosina 1943 ja 1944. Joukkueen kuuluisimmat pelaajat lienevät Helmut Schön, Willibald Kreß ja Richard Hofmann, jotka edustivat useasti Saksaa maajoukkuetasolla.
Aiheesta muualla

Viralliset kotisivut (Arkistoitu – Internet Archive) (saksaksi)
Ilmiantaja (vuoden 1935 elokuva)

| Ilmiantaja> The Informer |
| --- | --- |

Ohjaaja:  John Ford
Käsikirjoittaja:   Dudley Nichols  romaani: Liam O'Flaherty 
Tuottaja:  John Ford
Säveltäjä:  Max Steiner
Kuvaaja:  Joseph H. August
Leikkaaja:  George Hively
Tuotantosuunnittelija:  Van Nest Polglase
Pukusuunnittelija:  Walter Plunkett
Lavastaja:   Charles Kirk  Van Nest Polglase 
Pääosat:   Victor McLaglen  Heather Angel  Preston S. Foster 
Valmistustiedot
Valmistusmaa:  Yhdysvallat
Tuotantoyhtiö:  RKO Pictures
Levittäjä:  RKO Pictures Netflix
Ensi-ilta:   Yhdysvallat: 9. toukokuuta 1935  Suomi: 15. maaliskuuta 1936 
Kesto:  91 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ilmiantaja (The Informer) on John Fordin ohjaama ja tuottama yhdysvaltalainen draamaelokuva vuodelta 1935. Elokuva perustuu Liam O'Flahertyn romaaniin Yö petoksen jälkeen. Pääosaa esittää Victor McLaglen.
Elokuvan tapahtumat sijoittuvat 1920-luvun alkuun Irlannin vapaussodan aikaiseen Dubliniin, jolloin mies ilmiantaa parhaimman ystävänsä palkkion takia.
John Ford voitti Ilmiantajasta ensimmäisen parhaan ohjauksen Oscar-palkintonsa (hän voitti yhteensä viisi kertaa).
Rooleissa

| 0 | 1 | 2 |
| --- | --- | --- |
|  Victor McLaglen  | … |  Gypo Nolan   |
|  Heather Angel  | … |  Mary McPhillip   |
|  Preston Foster  | … |  Dan Gallagher   |
|  Margot Grahame  | … |  Katie Madden   |
|  Wallace Ford  | … |  Frankie McPhillip   |
|  Una O'Connor  | … |  rouva McPhillip   |
|  J. M. Kerrigan  | … |  Terry   |
|  Joe Sawyer  | … |  Bartly Mulholland   |
|  Neil Fitzgerald  | … |  Tommy Connor   |
|  Donald Meek  | … |  Peter Mulligan   |
|  D'Arcy Corrigan  | … |  sokea mies   |
|  Leo McCabe  | … |  Donahue   |
|  Steve Pendleton  | … |  Dennis Daly   |
|  Francis Ford  | … |  ”Tuomari” Flynn   |
|  May Boley  | … |  Madame Betty   |
Palkinnot

Voitetut Oscar-palkinnot:
ohjaus – John Ford
miespääosa – Victor McLaglen
musiikki – Max Steiner
sovitettu käsikirjoitus – Dudley Nichols
Oscar-ehdokkuudet:
elokuva – RKO Pictures ja John Ford
leikkaus – George Hively
Aiheesta muualla

Ilmiantaja Internet Movie Databasessa (englanniksi)
Ilmiantaja Elonet.
Ilmiantaja AllMoviessa. (englanniksi)
Dash

Dash tarkoittaa esimerkiksi seuraavia asioita:
dash englanninkielen viivamerkkiä tarkoittava välimerkki (tavallisimmin n-ajatusviiva eli en dash (–) tai m-ajatusviiva eli em dash (—),
DASH yhdysvaltalainen vaatemerkki ja vaatekauppaketju,
Dash vuonna 2014 luotu kryptovaluutta.
Debian Almquist shell, POSIX-yhteensopiva, nopea komentotulkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dash”, voi hakea sivunnimihaulla, laajalla sivunnimihaulla tai tekstihaulla.
Down to You

| Down to You |
| --- | --- |

Ohjaaja:  Kris Isacsson
Käsikirjoittaja:  Kris Isacsson
Tuottaja:   Jason Kliot  Joana Vicente 
Säveltäjä:  Edmund Choi
Kuvaaja:  Robert D. Yeoman
Leikkaaja:  Stephen A. Rotter
Pääosat:   Freddie Prinze Jr.  Julia Stiles  Selma Blair 
Valmistustiedot
Valmistusmaa:  Yhdysvallat
Tuotantoyhtiö:  Miramax
Levittäjä:  UIP-Dunafilm Netflix
Ensi-ilta:  21. tammikuuta 2000
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Down to You on vuonna 2000 ensi-iltansa saanut yhdysvaltalainen komediaelokuva, jonka on ohjannut Kris Isacsson. Elokuvan päähenkilöt ovat Alfred ”Al” Connelly (Freddie Prinze Jr.), Imogen (Julia Stiles) ja Cyrus (Selma Blair). Näyttelijäkaartiin kuuluvat myös Ashton Kutcher, Rosario Dawson ja Zak Orth.
Juoni

Elokuvassa taideopiskelija Imogen ja kokin urasta haaveileva Alfred ”Al” tapaavat New Yorkissa ja rakastuvat toisiinsa. Mutkia matkaan aiheuttaa Imogenin muutto San Franciscoon opiskelemaan.
Aiheesta muualla

Down to You Internet Movie Databasessa (englanniksi)
Dodge Dart

Dodge Dart
Dodge Dart on Dodgen vuosina 1960–1976 valmistama automalli. Viimeiset Dodge Dartit valmistuivat vuonna 1976, jonka jälkeen Chrysler aloitti Dodge Aspen -automallin valmistuksen.
Yleistä

Dodge Dartin tuotanto aloitettiin vuonna 1960, jolloin se oli aivan oma korimallinsa. Vuonna 1963 Se uudelleensyntyi ja sitä alettiin rakentaa Plymouth Valiantin A-Body pohjalevylle.
Mallit

(1963-eteenpäin) mallisto koostui kolmesta perusmallista; 170, varustellummasta 270-sarjasta, ja urheilullisesta GT-mallista. Myöhemmin 170-sarja nimettiin yksinkertaisesti pelkäksi "Dart"-malliksi. Suurin osa Suomeen uutena myydyistä olivat 170-sarjaa tai myöhemmin pelkkiä Dart-malleja, mutta parempiakin myytiin ja joitakin GT-mallejakin myytiin uutena.
Muut erikoisemmat mallit olivat:
GT Dart: Hardtop- tai avomalli., sisältää erilliset etupenkit, keskikonsolin, GT-kylkilistat sekä lattiavaihdekepin. Nämä Dartit olivat kaksiovisia ja se oli eräänlainen suorituskykypaketti.
GTS Dart: (1968-70) Oli saatavilla joko 340 kuutiotuumaisella tai 383 kuutiotuumaisella V8-moottorilla. Tämä urheilullisin malli sisälsi uudenlaiset pakoputket, rallijousituksen ja E70-14 Red Streak-renkaat. Suurimmassa osassa GTS Dartteja oli Hutstin suunnittelema 4-vaihteinen manuaalivaihteisto tai Torque Flite-automaattivaihteisto. Ulkoisia muutoksia GTS-mallissa oli 14x5.5-tuumaiset vanteet, ralliraidoitus,GTS-erikoismerkit ja konepellin ilmanottoaukot.
HEMI Dart: Vuonna 1968 Dodge suunnitteli Hurst-Campbell inc.:n kanssa erikoismallin, joka sisälsi 426 kuutiotuumaisen ja 600 hevosvoimaa tuottavan Street Hemin lisäksi lasikuituiset etulokasuojat ja konepellin sekä kevytmetallipuskurit. Autossa ei ollut ikkunaveivejä, vaan ikkunat avattiin vetämällä nahkaista vyötä, joka oli kiinni ikkunassa. Takapyörän aukot oli levennetty mahdollisimman suureksi, ja niiden sisältä löytyi slicks-renkaat. HEMI Darteissa ei myöskään ollut peilejä, radiota, sisälokasuojia tai takapekkiä painon vähentämisen vuoksi. HEMI Dart ei ollut tieliikennekelpoinen, vaan se suunniteltiin kilpa-autoksi. Varttimailista tämä auto suoriutui 10 sekunnissa.
Swinger: Hardtop-malli, joka sisälsi Swinger kylkilistat, 340cid V8 moottorin, 3-puolaisen ratin, ralli-jousituksen. Bumble Bee -raidoituksen taakse, ja vinyylikaton. Swinger oli pitkälti samanalainen kuin GT, ainoita eroavaisuuksia olivat sohvapenkki edessä, ja Swinger tekstit. Swingeriä valmistettiin enemmän, ja se oli halvempi.
Demon: Demon oli Dartin Fastback malli, jota valmistettiin vuosina 1970-72. Se perustui pitkälti sisareensa Plymoth Dusteriin. Demonissa oli 108 tuumaa pitkä akseliväli (3 tuumaa lyhyempi kuin Dartissa). Ulkonäöltään auto oli kuitenkin aivan erilainen kuin Dart, vuonna 1971 takavaloina olivat 6 pystyvaloa molemmilla puolilla (4 punaista, 2 valkoista). Vuonna 1972 ne korvaantuivat kahdella pitkulavalolla. Maskit olivat täysin samanlaiset, kun vastaavan vuosimallin Darteissa. Varusteita olivat 3 vaihteinen täysin synkronisoitu vaihteisto lattiavaihdekepillä, heavy-duty jousitus, E70x14 renkaat, raidat, ja tuplapakoputket. Lisämaksusta autoon sai kaksoisilma-aukot konepeltiin, mattamustan konepellin, takaspoilerin, Tuff -ratin, 4-vaihteisen manuaalivaihteiston, TorqueFlite-automaattivaihteiston ja uusitun sisustan.
Sport: Dodge Dart Demonin seuraaja vuodesta 1973 eteenpäin. Ei suuria muutoksia Demoniin nähden, paitsi vuosimallista toiseen vaihtuva keulan ja takavalojen muotoilu.
Moottorit

170cid/ 2,8l R6: 101hv
225cid/ 3,7l R6: 145hv
273cid/ 4,5l V8: 180-235hv
340cid/ 5,6l V8: 275hv
361cid/ 5,9 V8: 300hv
383cid/ 6,3l V8: 300hv
440cid/ 7,2l V8: 375hv
426cid Street Hemi/ 7,0 V8: 600hv
Suorituskyky

Kiihtyvyys 0-100km/h:
Dart 170cid: n.20s
Dart 225cid: 15s
Dart 273cid: 8,2s
Dart 440cid: 5,0s
GT Dart 340cid: 6,0s
HEMI Dart 426cid: 3,2s
Demon 340cid: 6,2s
Varttimaili:
Dart 440cid: 13,3s @ 107mph (noin 173km/h)
GT Dart 340cid: 15,2s
Demon 340cid: 14,5s @ 96mph (noin 155km/h)
HEMI Dart 426cid: 10,2s @ 138mph (noin 222km/h)
Dresdner Kreuzchor

Dresdner Kreuzchor, 2012
Dresdner Kreuzchor on saksalainen poikakuoro, jonka historia juontaa juurensa myöhäiselle keskiajalle. Sen toimintaan kuuluvat luterilainen liturginen palvelus Dresdenin Kreuzkirchessä sekä esiintymiset eri puolilla Saksaa ja kansainvälisesti. Kreuzchorin esiintymisiä on nauhoitettu vuodesta 1937, jolloin kuoron johdossa toimi sitä merkittävästi kehittänyt Rudolf Mauersberger. Nykyinen johtaja on Roderich Kreile.
Dresdner Kreuzchorin ohjelmistoon kuuluu eri aikakausien musiikkia Heinrich Schützistä Mikis Theodorakikseen. Sen levyttämään ohjelmistoon kuuluu esimerkiksi Johann Sebastian Bachin Jouluoratorio, Johannes Brahmsin Ein deutsches Requiem, kansanlauluja ja hengellisiä lauluja. Kuoro on saavuttanut kulttuurilähettilään aseman Dresdenissä ja Saksassa. Kuoron kanssa opetuksessa tekee yhteistyötä Kreuzschule.
Dresdner Kreuzchorissa ovat laulaneet monet musiikin alalla tunnetuiksi tulleet henkilöt, kuten Theo Adam, Peter Schreier, René Pape, Hartmut Haenchen, Hansjörg Albrecht, Carl Heinrich Graun, Johann Gottlieb Graun, Torsten Rasch ja Udo Zimmermann.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (saksaksi), (englanniksi)
Dash (yritys)

| Dash |
| --- | --- |
Perustettu:  2006
Lakkautettu:  2018
Avainhenkilöt:  Kourtney Kardashian, Khloé Kardashian, Kim Kardashian
Toimiala:  muoti
Infobox OKVirheellinen NIMI-arvo: 
Dash oli Kardashianin siskosten Kourtneyn, Khloèn ja Kimin perustama muotiketju.
Kardashianit perustivat yhtiön vuonna 2006. Dashilla oli myymälöitä ainakin Los Angelesissa, Miamissa ja New Yorkissa. Yhtiön kaikki myymälät suljettiin vuonna 2018.
Iivaara

Iivaara
Iivaara on 470 metriin merenpinnasta kohoava vaara Kuusamon kaupungissa, Pohjois-Pohjanmaan maakunnassa. Iivaara määrättiin Täyssinän rauhassa Ruotsi-Suomen ja Venäjän rajatunturiksi.
Iivaara-Jousivaaran Natura-luonnonsuojelualueeseen (FI1101611) kuuluvat Iivaaran ja Jousivaaran lisäksi läheiset Penikkavaara ja Laihanvaara. Luonnonsuojelualueen pinta-ala on noin 2 400 hehtaaria.
Dresscode

| Dresscode |
| --- | --- |
Tyyli:  Muotiohjelma
Kestoaika:  n. 24 min
Luoja(t):  Tuukka Tiensuu Arman Alizad
Pääosissa:  Arman Alizad
Alkuperämaa:   Suomi
Alkuperäiskieli:  suomi
Verkko:  MoonTV
Esitetty:  2001 – 2003
Jaksoja:  44
Aiheesta muualla
IMDb
Elonet
Dresscode oli kaapelikanava MoonTV:n vuosina 2001–2003 esittämä muotiohjelma. Sitä juonsi mestariräätäli Arman Alizad, ohjaajana toimi Tuukka Tiensuu. Ohjelman jaksot olivat puolen tunnin mittaisia, ja uusi jakso ilmestyi joka toinen viikko. Kahden vuoden aikana ohjelmaa esitettiin yhteensä 44 jaksoa, sarja loppui MoonTV:n konkurssin yhteydessä heinäkuussa 2003.
Dresscode tuli tunnetuksi ennen kaikkea juontaja Alizadin räväkästä ja provosoivasta lähestymistavasta muotiin.
Aiheesta muualla

Arman Alizadin haastattelu Dresscodeen liittyen
Arman Alizadin haastattelu
Herman Avellan

Herman Avellan (28. heinäkuuta 1820 Turku – 20. kesäkuuta 1912 Viipuri) oli suomalainen kamarineuvos, tullinhoitaja ja ruotsiksi julkaissut kirjailija.
Perhe

Avellanin vanhemmat olivat historian professori Johan Henrik Avellan ja Christina Eleonora Almqvist. Avellan oli naimisissa kaksi kertaa. Ensimmäinen puoliso vuodesta 1848 oli Sofia Grotenfelt (k. 1858) ja toinen vuodesta 1860 vapaaherratar Eva Lovisa Mathilda Lybecker (k. 1897).
Ura

Hän pääsi ylioppilaaksi 1838 ja suoritti kameraalitutkinnon 1846. Avellan palveli junkkarina 1. suomalaisessa meriekipaasissa 1839–1844 ja toimi Sortavalan kihlakunnan henkikirjoittajana 1847–1850. Hän oli luotsiosaston päällikkönä Vaasassa 1850–1853, Oulussa 1853–1857 ja Tammisaaressa 1857–1862 sekä tullinhoitajana ensin Porvoossa 1862–1867 ja sitten Viipurissa 1867–1897. Avellanista tuli luutnantti 1844, luotsilaitoksen alikapteeni 1850, kapteeni 1853, majuri 1862 sekä hovineuvos 1878 ja kamarineuvos 1889.
Hän oli yksi Tammisaaren ensimmäisen oluttehdasyhtiön perustajista, jonka nimi oli Tammisaaren Olut- ja Portteritehdas Oy - Ekenäs Öl- och Porterbryggeri Ab. Panimo perustettiin vuonna 1858.
Avellan omisti osakkeita viipurilaisesta varustamosta vuonna 1892, jonka nimi oli Wiborgs Ångslups Aktiebolag. Varustamon muita omistajia olivat Eduard Dippell, Fr. Richardt, Carl Wiik ja Eugen Wolff.
Avellan rahoitti köysiradan, joka ylitti Imatrankosken. Köysiradan rakensi Osberg & Bade ja asennuksen suoritti viipurilainen konepaja. Teräsköysi tilattiin Englannista. Köysirata laskeutui hänen kesähuvilalle. Köysirata valmistui vuonna 1872. Köysiradasta tuli suosittu, koska alueella oli runsaasti turisteja vuonna 1871 valmistuneen uuden hotellin takia.
Teoksia

Avellan julkaisi novelleja ja näytelmiä, joissa oli uskonnollisia, suomalais-kansallisia ja romanttisia piirteitä, käyttäen myös nimimerkkiä En Finne:
Strid och seger, novell af en Finne. Frenckell & Son, Helsingfors 1849
Pietisterne, fantasie af en Finne. Kuopio 1849
Hämnden, novell af en Finne. Kuopio 1849
Räddad! : dramatisk småstadsbild i en akt. Lagerspetz, Wiborg 1887
Høyjord

| Høyjord |
| --- | --- |
 Høyjordin sauvakirkko
 Høyjord
 Koordinaatit: 59°22′00″N, 10°07′00″E 
Valtio:  Norja
Lääni:  Vestfold
Kunta:  Sandefjord
Pinta-ala:  
 – Maa:  0,6 km²
Väkiluku (2023):  551
 – Väestötiheys:  918,3 as./km²
Infobox OKVirheellinen NIMI-arvo: 
Høyjord on taajama Sandefjordin kunnassa Vestfoldin läänissä Norjassa. Taajaman pinta-ala on 0,6 neliökilometriä ja asukasluku 551 vuonna 2023.
Dash Mihok

Dash Mihok
Dashiell ”Dash” Mihok (s. 24. toukokuuta 1974 New York) on yhdysvaltalainen näyttelijä.
Mihok syntyi New Yorkissa vuonna 1974. Hän kasvoi Greenwich Villagessa ja opiskeli Bronx High School of Sciencessa.
Hänen elokuvauransa koostuu pääosin sivuosarooleista. Hän on näytellyt muun muassa elokuvissa William Shakespearen Romeo ja Julia (1996), Veteen piirretty viiva (1998), Meren raivo (2000) ja Dark Blue (2002).
Mihok on opiskellut myös tanssimista ja esiintyy entisen tyttöystävänsä Alanis Morissetten musiikkivideolla ”So Pure”.
Aiheesta muualla

Dash Mihok Internet Movie Databasessa. (englanniksi)
Dash Snow

Dash Snow (27. heinäkuuta 1981 New York – 13. heinäkuuta 2009 New York) oli yhdysvaltalainen kuvataiteilija. Hän kuvasi huumeisiin liittyvää elämäntapaa veistoksilla, kollaaseilla ja valokuvilla. Alun perin hän teki graffiteja.
Snow syntyi vauraaseen sukuun. Hänen tätinsä oli Uma Thurman. Hänen isoisovanhempansa olivat huomattavat taiteen keräilijät John ja Dominique de Menil. Snow päätyi lapsena uhmakkuushäiriöisten oppilaiden tarpeisiin erikoistuneeseen Hidden Lake Academy -laitokseen Georgian osavaltioon. Tämän johdosta hän vihasi äitiään loppuelämänsä ajan. Hän vieraantui suuresta osasta muutakin sukuaan, mutta sai yhä tukea isoäidiltään. Teini-ikäisenä Snow aloitti graffitien tekemisen. Hän alkoi myös ottaa valokuvia dokumentoidakseen elämäänsä niiltä osin kuin hän ei sen vaiheita itse muistanut. Näissä valokuvissa esiintyi usein seksiä, huumeiden käyttöä ja väkivaltaa. Veistosten, kollaasien ja valokuvien tekemisen lisäksi Snow myös käytti taiteessaan omaa siemennestettään. 18-vuotiaana Snow meni naimisiin korsikalaissyntyisen taiteilija Agathe Aparrun kanssa. Myöhemmin hän seurusteli malli Jade Berreaun kanssa ja sai tämän kanssa tyttären.
Snow oli vuonna 2006 edustettuna Whitney Museum of American Artin biennaalissa. Hänen teoksiaan otettiin myös muun muassa Brooklyn Museumin ja New Museumin kokoelmiin. Snow käytti alkoholia, heroiinia ja kokaiinia. Hän meni välillä hoitojaksoille, mutta retkahti jatkuvasti. Heinäkuussa 2009 Snow löydettiin kuolleena hotellihuoneesta East Villagessa. Kuolemansyy oli yliannostus.
Devilmusick

| Devilmusick Wizzard |
| --- | --- | --- |

Studioalbumin tiedot
 Äänitetty : lokakuu 1997, Astia Studio
 Julkaistu: helmikuu 1998
 Tuottaja(t): Teemu Kautonen
 Tyylilaji: black metal, heavy metal
 Kesto: 41.37
 Levy-yhtiö: Spinefarm Records
Wizzardin muut julkaisut
| Children of Bodom 1997 | Devilmusick 1998 | Wizzard 1999 |
Devilmusick on suomalaisen metalliyhtyeen Wizzardin ensimmäinen studioalbumi. Se on julkaistu vuonna 1998 levymerkillä Spinefarm Records.
Kappaleet

(Rock 'n' Roll Is) Devil's Music – 3.45
Feathers Burn, Leather Doesn't – 3.44
One Way Ticket to Hell – 4.02
Little Lyndsey – 4.18
...Down the Pit of Doom – 2.29
Iron, Steel, Metal – 5.14
Dirty as Fuck – 3.31
Satans Blues (In A Minor) – 3.25
Vultures Over Golgotha – 3.42
Revenge of the Witch – 7.27
Kokoonpano

Hexenmeister – kitara, laulu
Wilska Torquemada – basso, kosketinsoitin
J. Crow – rummut
Kokoonpano > Muut tekijät

Anssi Kippo – äänittäjä
Mika Jussila – masteroija